recursal/SuperWikiNEXT-32B huggingface dataset:
*สำหรับ มาลา มาลา จ็อง ที่เป็นชื่อตอน ดูที่ มาลา มาลา จ็อง (ตอน)*
**มาลา มาลา จ็อง** (Mala Mala Jong) เป็นตัวละครจากการ์ตูนเรื่อง เส้าหลิน สุดยอดพลังแห่งเพลงมวย

มาลา มาลา จ็อง ถูกสร้างขึ้นจาก เสื้อเกราะสองตัน, ดวงตาแห่งดาฉี, มือมหากาฬ, กำปั้นแห่งเทบิกอง, เจ็ทบูทสึ, ผ้าคลุมสลายเงา, พระเศียรแห่งจ็อง และดวงใจแห่งจ็อง ในตอนที่มาลา มาลา จ็องปรากฏตัวครั้งแรกนั้น โอมิใช้หางพญานาคเพื่อเจาะลงไปที่ใจกลางโลกเพื่อนำกรงเล็บเสือทองคำมาปราบมาลา มาลา จ็องได้สำเร็จ โดยทุกๆ 1000 ปี เมื่อดาวเคราะห์โคจรมาอยู่ในแนวเดียวกัน เชนกังวูจะถูกนำมาประกอบเป็น มาลา มาลา จ็อง และเมื่อใช้แหวนเก้ามังกร มันจะแยกร่างเป็นสี่สยอง โดย มาลา มาลา จ็อง แต่ละตัวในสี่สยองนั้นแตกต่างกันไป หนึ่งในนั้นมีวงโคจรทอร์นามิ, ในตัวที่ 2 มีดวงตาแห่งดาฉี, ในตัวที่ 3 มีทับทิมราเมซิส, และตัวสุดท้ายมีดาราฮานาบิ และสามตัวในสี่สยอง ใส่หมวกวูซู และอีกตัวใส่ พระเศียรแห่งจ็อง แต่หลังจากสี่สยองปรากฏตัว ก็จะมีเชนกังวูชิ้นใหม่ออกมา คือแมงป่องจักรพรรดิ เป็นเชนกังวูที่สามารถแยกร่าง มาลา มาลา จ็อง ได้ ซึ่งถูกใช้โดยแจ๊ก สไปเซอร์ แต่ก็พ่ายแพ้แก่ฝ่ายเส้าหลินในภายหลัง

ร่างคือเชงกังวูยิ่งมีเชงกังวูมากเท่าไหร่พลังยังมากตามเกินจะต้านทาน

ดูเพิ่ม
-------

* รายชื่อตัวละครในเส้าหลิน สุดยอดพลังแห่งเพลงมวย

| * ด
* ค
* ก
เส้าหลิน สุดยอดพลังแห่งเพลงมวยและตำนานมังกรเส้าหลิน |
| --- |
| ตัวละคร | 

|  |  |
| --- | --- |
| **ฝ่ายเส้าหลิน** | โอมิ • เรมุนโด้ เปโดรซ่า • คิมิโกะ โทโฮมิโกะ • เคลย์ เบลลีย์ • ปิ๊งป่อง • โดโจ คาโนโจ โช • อาจารย์ฟ่ง • เจอร์เมน • อาจารย์ดาฉี • พระอาจารย์กวน • บากี้ เลอบัว |
| **ฝ่ายเฮ่ยหลิน** | แจ๊ก สไปเซอร์ • วู่หยา • เชสยัง • ชาโดว์ • ถั่วแระฮันนีบอล • แค้ทแนปเป้ • มาลา มาลา จ็อง • ทับบิมูระ • ไซคลอปส์ • วลาด • แพนด้าบับบ้า • ซัลวาดอร์ โคโม่ |

 |
| รายชื่อตอน | เส้าหลิน สุดยอดพลังแห่งเพลงมวย • ตำนานมังกรเส้าหลิน |
| อื่น ๆ | เชนกังวู |
ระวังสับสนกับ ภาวะมาตรฐาน
**อุณหภูมิและความดันมาตรฐาน** (อังกฤษ: standard condition for temperature and pressure, ย่อไม่เป็นทางการ: STP) เป็นชุดภาวะมาตรฐานสำหรับการวัดเชิงทดลอง ซึ่งกำหนดขึ้นเพื่อเปรียบเทียบระหว่างชุดข้อมูลได้ มาตรฐานที่ใช้กันมากที่สุดเป็นของสหภาพเคมีบริสุทธิ์และเคมีประยุกต์ระหว่างประเทศ (IUPAC) และสถาบันมาตรฐานและเทคโนโลยีแห่งชาติ (NIST) แม้ทั้งสองจะยังมิใช่มาตรฐานที่เป็นที่ยอมรับกันโดยสากล องค์การอื่นได้กำหนดนิยามอื่นภาวะอ้างอิงมาตรฐานแตกต่างกันไปเป็นของตน

ในวิชาเคมี IUPAC ได้กำหนดอุณหภูมิและความดันมาตรฐานว่าเป็นอุณหภูมิ 273.15 K (0 °C, 32 °F) และความดันสัมบูรณ์ 100 กิโลปาสกาล (14.504 พีเอสไอ, 0.986 บรรยากาศ แต่มาตรฐานที่ใช้กันมากกว่า คือ อุณหภูมิและความดันมาตรฐานของสิ่งแวดล้อม (SATP) หมายถึง อุณหภูมิ 298.15 K (25 °C, 77 °F) และความดันสัมบูรณ์ 100 กิโลปาสกาล

ปริมาตรต่อโมลของแก๊ส
--------------------

ปริมาตรต่อโมลของแก๊สสามารถคำนวณได้ด้วยความแม่นยำ โดยใช้กฎรวมแก๊สสำหรับแก๊สในอุดมคติ มีสมการว่า

{\displaystyle PV=nRT}

โดยที่

|  |  |
| --- | --- |
| *P* | = ความดันสัมบูรณ์ของแก๊ส ในหน่วยปาสกาล |
| *V* | = ปริมาตรของแก๊ส ในหน่วยลูกบาศก์เมตร |
| *n* | = ปริมาณสาร ในหน่วยโมล |
| *R* | = ค่าคงที่สากลของแก๊ส ซึ่งเท่ากับ 8.3145 m3·Pa/(mol·K) |
| *T* | = อุณหภูมิสัมบูรณ์ของแก๊ส ในหน่วยเคลวิน |

อ้างอิง
-------

1. ↑  A. D. McNaught, A. Wilkinson (1997). *Compendium of Chemical Terminology, The Gold Book* (PDF) (2nd ed.). Blackwell Science. ISBN 0865426848. คลังข้อมูลเก่าเก็บจากแหล่งเดิม (PDF)เมื่อ 2016-05-24. สืบค้นเมื่อ 2011-12-16. Standard conditions for gases: Temperature, 273.15 K [...] and pressure of 105 pascals. The previous standard absolute pressure of 1 atm (equivalent to 1.01325 × 105 Pa) was changed to 100 kPa in 1982. IUPAC recommends that the former pressure should be discontinued.

แหล่งข้อมูลอื่น
---------------

* "Standard conditions for gases" เก็บถาวร 2016-05-24 ที่ เวย์แบ็กแมชชีน จาก IUPAC *Gold Book*
* "Standard pressure" เก็บถาวร 2016-06-04 ที่ เวย์แบ็กแมชชีน จาก IUPAC *Gold Book*
* "STP" เก็บถาวร 2018-12-15 ที่ เวย์แบ็กแมชชีน จาก IUPAC *Gold Book*
* "Standard state" เก็บถาวร 2018-12-15 ที่ เวย์แบ็กแมชชีน จาก IUPAC *Gold Book*
**มหาวิทยาลัยมุมไบ** (อังกฤษ: University of Mumbai, ชื่อไม่ทางกางการ: Mumbai University) อักษรย่อ **MU** หรือชื่อเดิม**มหาวิทยลัยบอมเบย์** (อังกฤษ: University of Bombay) เป็นมหาวิทยาลัยรัฐบาลประจำรัฐชนิดเชิงวิทยาลัย (collegiate) ที่ตั้งอยู่ในมุมไบ รัฐมหาราษฏระ เปิดสอนตั้งแต่ระดับปริญญาตรีจนถึงระดับปริญญาเอก เช่นเดียวกับอนุปริญญาและการสอนรับรองวิทยฐานะ โดยมีการเรียนการสอนในหลายสาขา เช่น ศิลปศาสตร์ วิทยาศาสตร์ วิศวกรรมศาสตร์ และการแพทย์ การเรียนการสอนในหลักสูตรส่วนใหญ่ใช้ภาษาอังกฤษ

มหาวิทยาลัยมุมไบก่อตั้งขึ้นในปี 1857 และมีสองวิทยาเขตอยู่ในมุมไบ (วิทยาเขตกาลีนา-Kalina และวิทยาเขตฟอร์ต-Fort) อีกสองวิทยาเขตอยู่นอกมุมไบ หนึ่งในนั้นคืออนุวิทยาเขตฐาเน (Thane Sub Campus) โดยวิทยาเขตฟอร์ต (Fort) นั้นมีไว้สำหรับงานบริหารจัดการและธุรการเท่านั้น ในปัจจุบันมีหน่วยงานหลายแห่งในมุมไบที่เคยขึ้นต่อหรือเกี่ยวพันกับมหาวิทยาลัยได้แยกออกไปเป็นสถาบันหรือหน่วยงานของตนเอง มหาวิทยาลัยมุมไบเป็นหนึ่งในมหาวิทยาลัยที่ใหญ่ที่สุดในโลก และมีวิทยาลัยร่วมรวมแล้ว (affiliated college) จำนวน 711 สถาบัน (ปี 2013)

ประวัติ
-------

ใน "วู้ดส์ เดสพาทช์" (Wood's despatch) ซึ่งร่างโดยเซอร์ชารลส์ วู้ด (Sir Charles Wood) ในปี 1854 ได้ระบุว่ามหาวิทยาลัยบอมเบย์ได้ก่อตั้งขึ้นในปี 1857 หลังการฎีกาโดยสมาคมบอมเบย์ (Bombay Association) ไปยังรัฐบาลบริเตนในขณะนั้น โดยถอดแบบมาจากมหาวิทยาลัยต่าง ๆ ในสหราชอาณาจักร โดยเฉพาะมหาวิทยาลัยลอนดอน:188

สาขาวิชาแรกที่เปิดสอนคือคณะศิลปศาสตร์ (Faculty of Arts) ที่วิทยาลัยเอลเฟ็นสเทิน (Elphinstone College) ในปี 1835 และตามด้วยคณะแพทยศาสตร์ที่วิทยาลัยแพทยศาสตร์กรานท์ (Grant Medical College) ในปี 1845 ทั้งสองวิทยาลัยนี้ตั้งมาก่อนที่มหาวิทยาลัยบอมเบย์จะเกิดขึ้น แต่ท้ายที่สุดก็ได้เข้าร่วมกับมหาวิทยาลัย และส่งมอบสิทธิ์ในการออกปริญญาให้เป็นของมหาวิทยาลัยบอมเบย์หลังการก่อตั้ง ปริญญาแรกของมหาวิทยาลัยได้มอบให้ในปี 1862 สำหรับปริญญาอักษรศาสตร์บัณฑิต (Bachelor of Arts) และปริญญาใบประกอบวิชาชีพทางแพทยศาสตร์ (Licentiate in Medicine) ในตอนแรกนั้นสำนักงานของมหาวิทยาลัยตั้งอยู่ที่ศาลากลางมุมไบ

บัณฑิตหญิงคนแรกของมหาวิทยาลัยบอมเบย์คือ Cornelia Sorabji ในปี 1888 ก่อนที่เธอจะไปศึกษาต่อด้านนิติศาสตร์ที่ วิทยาลัยซัมเมอร์วิลล์ (Somerville College) ของมหาวิทยาลัยออกซ์เฟิร์ด ที่ซึ่งเธอเป็นนักศึกษานิติศาสตร์หญิงคนแรกของมหาวิทยาลัยออกซ์เฟิร์ด หลังจบการศึกษาเธอประกอบอาชีพทนาย และเป็นทนายผู้หญิงคนแรกของประเทศอินเดีย

อ้างอิง
-------

1. ↑  "Hon'ble Vice Chancellor". *mu.ac.in*. Mumbai University. 22 July 2014. คลังข้อมูลเก่าเก็บจากแหล่งเดิมเมื่อ 2018-05-01. สืบค้นเมื่อ 3 May 2018.
2. 1 2 3  "University Student Enrollment Details". *www.ugc.ac.in*. สืบค้นเมื่อ 10 February 2020.
3. ↑  "Mumbai University records 60% rise in students" : DNA – Daily News and Analysis newspaper article, Monday, 21 March 2011.
4. ↑  With 811 colleges, Pune varsity 2nd largest in country *The Times of India* newspaper article : 4 November 2013
5. 1 2 3 4  Aroon Tikekar (2006). *The Cloister's Pale: A Biography of the University of Mumbai* (2nd ed.). Mumbai: Popular Prakashan. ISBN 978-81-7991-293-5.
6. ↑  First lady – Moneylife เก็บถาวร 22 กุมภาพันธ์ 2014 ที่ เวย์แบ็กแมชชีน
7. ↑  "University strengthens ties with India". *Cherwell*. 13 December 2012. เก็บจากแหล่งเดิมเมื่อ 22 February 2014.
ในทางฟิสิกส์นั้นเป็นตัวอย่างที่ชี้เฉพาะของค่า **ตัวประกอบ g ของลันเด** (Landé g-factor) ซึ่งมาจากชื่อของการที่อิเล็กตรอนมีทั้งการ สปิน (spin) ออบิทัล (orbital) ทำให้เกิดโมเมนตัมเชิงมุม (angular momentum) โดยการค้นพบนี้ได้ตั้งชื่อมาจากผู้ค้นพบคือ อัลเฟรด ลันเด (Alfred Landé) ชาวเยอรมัน ซึ่งเขาได้เป็นคนแรกที่อธิบายถึงตัวแปรนี้ในปี ค.ศ.1921
 ในเรื่องฟิสิกส์อะตอม (atom physics) ค่า ตัวประกอบ g ของลันเด ในการหาระดับพลังงานของอะตอมที่อยู่ในสนามแม่เหล็กแบบอ่อน สถานะทางควอนตัมของอิเล็กตรอนในออบิทัล มักจะมีค่าของพลังงานที่ degenerate โดยสถานะที่ degenerate เหล่านี้จะมีค่าโมเมนตัมเชิงมุมที่เท่ากัน เมื่ออะตอมถูกวางอยู่ในสนามแม่เหล็กแบบอ่อน อย่างไรก็ตาม ค่า degenerate จะมีค่าเพิ่มขึ้น

คำอธิบาย
--------

 ตัวแปรนี้ได้มาจากการคำนวณของ first-order perturbation ของระดับพลังงานของอะตอมที่อยู่ในสนามแม่เหล็กแบบอ่อน เราสามารถเขียนรูปแบบของตัวแปรได้เป็น

{\displaystyle g\_{J}=g\_{L}{\frac {J(J+1)-S(S+1)+L(L+1)}{2J(J+1)}}+g\_{S}{\frac {J(J+1)+S(S+1)-L(L+1)}{2J(J+1)}}.}
 ค่าออบิทัลของ gL มีค่าเท่ากับ 1 และการประมาณค่าของ gS มีค่าเท่ากับ 2 จากการอธิบายในข้างต้นนี้ทำให้ได้เป็น

{\displaystyle g\_{J}\approx {\frac {3}{2}}+{\frac {S(S+1)-L(L+1)}{2J(J+1)}}.}
 ในที่นี้ J คือ ผลรวมของโมเมนตัมเชิงมุม (total electronic angular momentum)
 L คือ ค่าโมเมนตัมเชิงมุมแบบออบิทัล (orbital angular momentum)
 S คือ ค่าโมเมนตัมเชิงมุมแบบสปิน (spin angular momentum)
 เนื่องจากค่า S มีค่าเท่ากับ ½ เสมอ จึงทำให้ในสูตรจะมีค่าของสปินเป็น ¾ ในส่วนของ S(S+1) ค่าของ gL และ gS เป็นตัวแปรค่าหนึ่งในตัวประกอบ g ของอิเล็กตรอน
**วัดดอนขนาก** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลดอนยายหอม อำเภอเมืองนครปฐม จังหวัดนครปฐม

วัดดอนขนาก เดิมเป็นที่ดอนมีต้นป่าขนากขึ้นอยู่เป็นจำนวนมาก ประชาชนที่อาศัยอยู่ได้เรียกชื่อท้องถิ่นที่มีป่านั้นว่า *ดอนขนาก* ต่อมาได้จัดสร้างเป็นสำนักสงฆ์ เมื่อ พ.ศ. 2450 โดย นายไล้ อยู่สิริ บริจาคที่ดินเป็นที่สำนักสงฆ์ จำนวน 8 ไร่ และนายหยก กิ่มเพชร บริจาคที่ดินเป็นที่สำนักสงฆ์ จำนวน 4 ไร่ 2 งาน 60 ตารางวา รวมที่ดินทั้งหมด 12 ไร่ 2 งาน 60 ตารางวา ต่อมานายพุฒ นางอ่วม นายนาค และนายบุตร มีจิตศรัทธาสร้างกุฏิขึ้นรวม 2 หลัง เป็นแบบทรงไทยโบราณ จากนั้นได้นิมนต์พระภิกษุวัดไผ่ล้อมจำนวน 5 รูปมาจำพรรษา โดยมี พระอาจารย์จ๊ะ เป็นผู้รักษาการแทนเจ้าอาวาสรูปแรก จนถึงสมัยพระอธิการศรีทอง อังสุทตฺโต เป็นเจ้าอาวาส เมื่อ พ.ศ. 2499 ท่านได้บูรณปฏิสังขรณ์วัตถุเจริญรุ่งเรืองมาก วัดได้รับพระราชทานวิสุงคามสีมาเมื่อวันที่ 29 พฤษภาคม พ.ศ. 2550

สิ่งศักดิ์สิทธิ์ภายในวัด ได้แก่ วิหารโพธิสัตว์เจ้าแม่กวนอิม หลวงพ่อสี่ทิศ รวมถึงแม่ตะเคียน ประชาชนมักมาลอดใต้โบสถ์ 3 รอบ หรือ 9 รอบ

รายนามเจ้าอาวาส
---------------

* พระอาจารย์จ๊ะ พ.ศ. 2450–2452
* พระอาจารย์ภู พ.ศ. 2452–2456
* พระอาจารย์โต๊ะ พ.ศ. 2456–2458
* พระอธิการมี พ.ศ. 2458–2479
* พระอาจารย์พ่วง พ.ศ. 2479–2492
* พระอาจารย์เช้า พ.ศ. 2492–2493
* พระอาจารย์สิน พ.ศ. 2493–2495
* พระอธิการศรีทอง อํสุทตฺโต พ.ศ. 2495–2523
* พระครูประกาศศาสนธรรม (บุญมี สญฺญโต) พ.ศ. 2523–2542
* พระครูปฐมคุณากร พ.ศ. 2543–

อ้างอิง
-------

1. ↑  "วัดดอนขนาก". ฐานข้อมูลเอกสารโบราณภูมิภาคตะวันตก.
2. ↑  "บันทึกประเทศไทย ฉบับที่ 114 จังหวัดนครปฐม". p. 6–9.
**สุริยุปราคาวงแหวน 15 มกราคม พ.ศ. 2553** เป็นปรากฏการณ์ทางธรรมชาติ เงามืดพาดผ่านแอฟริกาตะวันออก ได้แก่ ประเทศคองโก ประเทศเคนยา ก่อนลงสู่มหาสมุทรอินเดีย แล้วขึ้นสู่แผ่นดินบริเวณตอนใต้ของประเทศอินเดีย ตอนเหนือของประเทศศรีลังกา อ่าวเบงกอล ตอนเหนือของประเทศพม่า และไปสิ้นสุดที่ภาคตะวันตกเฉียงใต้ของประเทศจีน

สุริยุปราคาบางส่วนในไทย
-----------------------

วันที่ 15 มกราคม พ.ศ. 2553 จะเกิดปรากฏการณ์สุริยุปราคาวงแหวน โดยสุริยุปราคาแบบวงแหวนนั้นเกิดจากขนาดปรากฏของดวงจันทร์มีขนาดเล็กกว่าขนาดปรากฏของดวงอาทิตย์ทำให้ดวงจันทร์ไม่สามารถบดบังดวงอาทิตย์ได้จึงเหลือพื้นที่ของดวงอาทิตย์ปรากฏคล้ายวงแหวน โดยสุริยุปราคาครั้งนี้เป็นสุริยุปราคาชุดที่ 141(Saros Series 141) ซึ่งประเทศไทยสามารถมองเห็นได้เป็นสุริยุปราคาบางส่วน โดยภาคเหนือของประเทศจะสามารถสังเกตการเว้าแหว่งของดวงอาทิตย์ได้มากกว่าภาคอื่น โดยสัมผัสแรกเริ่มขึ้นในเวลา 13:50 น. ที่แหลมพรหมเทพ จังหวัดภูเก็ต บดบังมากที่สุดที่ เวลา 15:39 น. ที่ ตำบลนาปู่ป้อม อำเภอปางมะผ้า จังหวัดแม่ฮ่องสอน โดยบดบังร้อยละ 78.15 ของพื้นที่ดวงอาทิตย์ และสิ้นสุดเวลา 17:04 น. ที่อำเภอแม่สาย จังหวัดเชียงราย ส่วนในพื้นที่กรุงเทพมหานคร จะเริ่มสัมผัสแรกเวลา 14:00 น. บดบังมากที่สุดร้อยละ 57.25 ของพื้นที่ดวงอาทิตย์ ในเวลา 15:37 น. และสิ้นสุดเวลา 16:58 น. โดยหลังจากเหตุการณ์นี้แล้วประเทศไทยจะสามารถเห็นสุริยุปราคาบางส่วนอีกครั้งได้ ในวันที่ 21 พฤษภาคม พ.ศ. 2555 ตั้งแต่พระอาทิตย์ขึ้นจากขอบฟ้า

ภาพ
---

* Cropped image of full annular solar eclipse as seen in Bangui, Central African Republic at 05:19:04 GMT (6:19 a.m. local time). The bottom 'noise' are clouds.Cropped image of full annular solar eclipse as seen in Bangui, Central African Republic at 05:19:04 GMT (6:19 a.m. local time). The bottom 'noise' are clouds.
* สุริยุปราคาจากประเทศจีนสุริยุปราคาจากประเทศจีน
* สุริยุปราคาวงแหวน สังเกตที่กรุงบังกี ประเทศสาธารณรัฐแอฟริกากลาง เวลา 05:19:14 ตามเวลากรีนิช (6:19 ตามเวลาท้องถิ่น)สุริยุปราคาวงแหวน สังเกตที่กรุงบังกี ประเทศสาธารณรัฐแอฟริกากลาง เวลา 05:19:14 ตามเวลากรีนิช (6:19 ตามเวลาท้องถิ่น)

แหล่งข้อมูลอื่น
---------------


คอมมอนส์ มีภาพและสื่อเกี่ยวกับ:  
**สุริยุปราคา 15 มกราคม พ.ศ. 2553**

* เว็บไซต์ NASA


| สุริยุปราคา |
| --- |
| สุริยุปราคาครั้งก่อนหน้า:**สุริยุปราคาเต็มดวง 22 กรกฎาคม พ.ศ. 2552**(สุริยุปราคาเต็มดวง สุริยุปราคาเต็มดวง) |  | **สุริยุปราคา 15 มกราคม พ.ศ. 2553** |  | สุริยุปราคาครั้งถัดไป:**สุริยุปราคาเต็มดวง 11 กรกฎาคม พ.ศ. 2553**(สุริยุปราคาเต็มดวง สุริยุปราคาเต็มดวง) |
| สุริยุปราคาวงแหวนครั้งก่อนหน้า:**สุริยุปราคา 26 มกราคม พ.ศ. 2551** | สุริยุปราคาวงแหวน**สุริยุปราคาวงแหวน** | สุริยุปราคาวงแหวนครั้งถัดไป:**สุริยุปราคา 20 พฤษภาคม พ.ศ. 2555** |
**วัดซินเซซีหฺย่า** (จีน: 仙四師爺廟, ทับศัพท์เป็น Sin Sze Si Ya Temple หรือ Sze Yah Temple) เป็นวัดจีนตั้งอยู่ที่เลขที่ 14A ถนนเลบูห์ปูดู (Lebuh Pudu) ใกล้กับตลาดกลางในกัวลาลัมเปอร์ ประเทศมาเลเซีย สร้างขึ้นโดยกัปปิตัน หยืบ อา โหล่ย เพื่อบูชาเทพเจ้าสององค์ที่คอยดูแลและชี้ทางสว่างให้แก่เขาในระหว่างสงครามกลางเมืองเซลังโงร์ วัดนี้เป็นวัดเต๋าที่เก่าแก่ที่สุดในกัวลาลัมเปอร์

ประวัติศาสตร์
-------------

ข้อมูลจากป้ายข้อมูลหน้าวัดระบุว่าวัดนี้สร้างขึ้นในปี ค.ศ. 1864 โดย *กัปปิตัน* หยิบ อา โหล่ย เพื่อบูาเทพเจ้าผู้พิทักษ์สองอค์ คือ ซิน เซ หย่า (Sin Sze Ya) และ ซี เซ หย่า (Si Sze Ya) เทพเจ้าทั้งสององค์ได้ชี้ทางให้แก่หยิบจนเขาสามารถเอาชนะศัตรูและปกป้องเมืองกัวลาลัมเปอร์ไว้ได้ขณะเกิดสงครรมกลางเมืองเซลังโงร์ในปี ค.ศ. 1870–1873 เทพเจ้าทั้งสององค์นั้นจริง ๆ แล้วมีที่มาจากบุคคลที่มีตัวตนอยู่จริงสองคน คือ Sheng Meng Li (*กัปปิตัน* แห่ง สุไหงอูโยง) และ Chung Lai (ร้อยโทผู้ซื่อสัตย์ของหยิบ) สิ่งปลูกสร้างและถาวรวัตถุในวัดสร้างขึ้นในปี ค.ศ. 1883

อ้างอิง
-------

1. 1 2 3  "Sze Ya Temple". VisitKL. คลังข้อมูลเก่าเก็บจากแหล่งเดิมเมื่อ 8 March 2019. สืบค้นเมื่อ 8 March 2019.
2. 1 2 3  Ewe Paik Leong (26 January 2017). "Where tradition and old beliefs abound". New Straits Times. สืบค้นเมื่อ 8 March 2019.
3. ↑  *Malaysia, Singapore & Brunei*. Lonely Planet Publications. 2004. ISBN 9781740593571.
4. 1 2  "Sin Sze Si Ya temple". TimeOut Kuala Lumpur. 23 April 2014. สืบค้นเมื่อ 29 May 2017.

แหล่งข้อมูลอื่น
---------------

* เว็บไซต์ทางการ
**ศิรัฐ วิทยถาวรวงศ์** ชื่อเล่น **รัฐ** เป็นนักแสดงชาวไทย มีผลงานการแสดงช่วงเริ่มเข้าวงการจากภาพยนตร์เรื่อง 32 ธันวา ก่อนจะเป็นหนึ่งในผู้เข้ารอบ 50 คน หนุ่มโสดคลีโอปี 2010 www.cleothailand.com

ประวัติ
-------

ศิรัฐ วิทยถาวรวงศ์ เกิดเมื่อวันที่ 24 กันยายน  พ.ศ. 2529 ที่กรุงเทพมหานคร จบการศึกษาชั้นมัธยมศึกษาจากโรงเรียนนวมินทราชินูทิศ สตรีวิทยา พุทธมณฑล (สายวิทยาศาสตร์-คณิตศาสตร์) จบระดับปริญญาตรี คณะบริหารธุรกิจ สาขาวิชาการบริหารทั่วไป มหาวิทยาลัยรามคำแหง

ปัจจุบัน ศิรัฐ แต่งงานแล้วกับนักแสดงสาว **ใบปอ-ชาลินี บุนนาค** นักแสดงจากภาพยนตร์เรื่อง "เลิฟ จุลินทรีย์ รักมันใหญ่มาก" ได้คลอดลูกสาวเป็นที่เรียบร้อยแล้วเมื่อวันที่ 31 พฤษภาคม 2559 ที่ผ่านมา ที่โรงพยาบาลพญาไท 2 พร้อมตั้งชื่อลูกสาวว่า **"น้องข้าวเช้า"** ด้วยน้ำหนัก 2,320 กรัม

ผลงาน
-----

### ละครโทรทัศน์

* 2553 รักล้นๆ 9 คน 4 คู่ (ช่อง 9 )
* 2557 จูบ Kiss Me WorkPointTV
* 2558 เทวดาฟันน้ำนม (ช่อง 7)
* 2558 เลื่อมสลับลาย (ช่อง 7)
* 2560 แหวนปราบมาร (ช่อง 7)

### ภาพยนตร์

* 2552 32 ธันวา รับบท หนุ่ม
* 2553 สุดเขตสเลดเป็ด รับบท ก้อง
* 2555 วาเลนไทน์ สวีทตี้ รับบท ต๊อก

### มิวสิควิดีโอ

* ที่ว่างของความเสียใจ ศิลปิน NUTTY (2553)
* ห่าง ๆ ไม่ต่างจากเลิก ศิลปิน อุ๋ม วฤตดา ภิรมย์ภักดี (2553)
* คำขอครั้งสุดท้าย ศิลปิน ซาซ่า (2553)
* แฟนดีดี ศิลปิน เนย ซินญอริต้า (2554)

อ้างอิง
-------

1. รัฐ-ศิรัฐ วิทยถาวรวงศ์
2. แจ้งเกิดขวัญใจเก้งกวางคนใหม่ ศิรัฐ วิทยถาวรวงศ์ เก็บถาวร 2011-12-04 ที่ เวย์แบ็กแมชชีน

แหล่งข้อมูลอื่น
---------------

* Instagram sirath
* fanpage Sirath Wittayathawornwong
ถนนกษัตริย์มุ่งหน้าสู่มาลาเอกูลา โดยมีหลุมฝังพระศพของพระเจ้าจอร์จ ตูโปอูที่ 1 ในพื้นหลัง
**มาลาเอกูลา** (ตองงา: *Malaʻekula หรือ Malaʻe Kula*) (จตุรัสแดง) เป็นชื่อเรียกสุสานหลวงกลางกรุงนูกูอาโลฟาในราชอาณาจักรตองงา ประเทศทางตอนใต้ของมหาสมุทรแปซิฟิก สถานที่แห่งนี้เป็นที่ฝังพระบรมศพของพระมหากษัตริย์ตองงาและพระบรมวงศานุวงศ์ที่ใกล้ชิด (พระราชชายา, พระราชสวามี, พระราชบุตร) ส่วนพระบรมวงศานุวงศ์ที่สืบสายห่างออกไปจากสายหลัก เช่น พระภาดา พระภคินี พระชามาดา เป็นต้น จะได้รับการฝังพระบรมศพในบริเวณอื่น พระมหากษัตริย์ในอดีต เช่น ตูอีโตงา จะได้รับการฝังพระบรมศพในลางีที่เมืองมูอา

มาลาเอกูลาตั้งอยู่ทางตอนใต้ของพระราชวังในระยะทางที่ไม่ไกลนักไปตามฮาลาตูอิ (*ถนนกษัตริย์*) ถนนกษัตริย์เป็นชื่ออย่างเป็นทางการของถนนเส้นนี้ และจากชื่อก็สื่อถึงว่าเป็นถนนเส้นสุดท้ายที่พระมหากษัตริย์ตองงาทุกพระองค์ได้เดินทางในรัชสมัยของแต่ละพระองค์ เพื่อมุ่งสู่สุสานของพระองค์ที่มาลาเอกูลา ถนนแห่งนี้ยังเป็นที่รู้จักในชื่อฮาลาไปนี (*ถนนไพน์*) เนื่องจากว่ามีการปลูกต้นสนฉัตร (ต้นไม้หลวงของตองงา) โดยชาวยุโรปตามแนวถนน แต่ปัจจุบันไม่มีปรากฎแล้ว เนื่องจากรากหยั่งลึกถึงน้ำเค็มใต้ดิน สุสานแห่งนี้ได้รับการสถานาเมื่อพระมหากษัตริย์ตองงายุคใหม่พระองค์แรก (พระเจ้าจอร์จ ตูโปอูที่ 1) สวรรคต หลุมฝังพระศพของพระองค์ตั้งอยู่ใจกลางของทุ่ง ซึ่งสามารถมองเห็นได้จากบริเวณพระราชวังไปตามฮาลาตูอิ

ศัพท์คำว่า *มาลาเอ* มีความหมายในภาษาตองงาว่า (หมู่บ้าน)-สีเขียว, สวน, สนามเด็กเล่นและอื่น ๆ แต่ยังเป็นคำราชาศัพท์ของคำว่า *สุสาน* อีกด้วย ส่วน *กูลา* มีความหมายว่า *สีแดง* ที่มาของชื่อเช่นนี้เป็นการระลึกถึงเทศกาลที่มีชื่อเสียงคือ *กาโตอางากูลา* (ตองงา: *kātoanga kula*) หรือเทศกาลแดงที่จัดขึ้น ณ ที่แห่งนี้เมื่อ ค.ศ. 1885 เทศกาลดังกล่าวเป็นการระดมเงินทุนสำหรับวิทยาลัยตองงา (ซึ่งมีสีประจำสถาบันเป็นสีชาด เปิดทำการใน ค.ศ. 1882) และในวันนั้นทุกคนต่างสวมชุดสีแดง

อ้างอิง
-------

* Hixon, Margaret, 2000. *Sālote, Queen of Paradise, A Biography*. University of Otago Press.
* Wood-Ellem, Elizabeth, 1999. *Queen Sālote of Tonga*. Auckland University Press.

พิกัดภูมิศาสตร์: 21°08′10″S 175°12′14″W﻿ / ﻿21.13611°S 175.20389°W﻿ / -21.13611; -175.20389
***อุชลูซีอาดัช*** (โปรตุเกส: *Os Lusíadas*) เป็นบทกวีมหากาพย์ภาษาโปรตุเกสซึ่งเขียนโดยลูวิช วัช ดึ กามอยช์ (ประมาณ ค.ศ. 1524/1525 – 1580) และตีพิมพ์ครั้งแรกใน ค.ศ. 1572 มหากาพย์เรื่องนี้ได้รับการยกย่องอย่างกว้างขวางว่าเป็นผลงานชิ้นสำคัญที่สุดของวรรณคดีโปรตุเกส และมักถูกนำไปเปรียบเทียบกับ *อีนีอิด* ของเวอร์จิล (ศตวรรษที่ 1 ก่อนคริสต์ศักราช) มีเนื้อหากล่าวบรรยายการค้นพบเส้นทางเดินเรือไปอินเดียโดยวัชกู ดา กามา (ค.ศ. 1469–1524) ใช้ฉันทลักษณ์แบบบทแปดบาทสัมผัส (*oitava rima*) มีความยาวทั้งสิ้น 1,102 บท โดยแบ่งออกเป็น 10 บรรพ (*canto*)

*อุชลูซีอาดัช* ถ่ายทอดภาพชาวโปรตุเกสเป็นผู้ชนะและวีรบุรุษด้วยน้ำเสียงยกย่อง โดยมุ่งเน้นการตีความแบบมหัศจรรย์ของการเดินทางค้นพบของชาวโปรตุเกสระหว่างคริสต์ศตวรรษที่ 15–16 มหากาพย์เรื่องนี้มักถูกมองว่าเป็นมหากาพย์แห่งชาติโปรตุเกส ในทำนองเดียวกับที่ *อีนีอิด* ของเวอร์จิลถูกมองว่าเป็นมหากาพย์แห่งชาวโรมันโบราณ หรือที่ *อีเลียด* และ *โอดิสซีย์* ของโฮเมอร์ถูกมองว่าเป็นมหากาพย์แห่งชาวกรีกโบราณ กามอยช์เขียนเรื่องนี้ขึ้นในช่วงที่เขาลี้ภัยอยู่ในมาเก๊า และจัดพิมพ์ครั้งแรกหลังจากที่เขากลับมาจากอินเดียตะวันออกได้สามปี

อ้างอิง
-------

1. 1 2  The Editors of Encyclopædia Britannica. (2018). "The Lusiads." *Encyclopædia Britannica.* Retrieved August 27, 2019, from .
2. 1 2  "The Lusiads". *World Digital Library*. 1800–1882. สืบค้นเมื่อ 2013-08-30.
3. ↑  "Camoes Garden and Grotto". สืบค้นเมื่อ 2017-05-11.
ในทางคณิตศาสตร์ **ตัวผกผันการบวก** (อินเวิร์สการบวก) ของจำนวน *n* หมายถึงจำนวนที่บวกกับ *n* แล้วได้เอกลักษณ์การบวก นั่นคือ 0 ตัวผกผันการบวกของ *n* เขียนแทนด้วย −*n*

ตัวอย่างเช่น ตัวผกผันการบวกของ 7 คือ −7 เนื่องจาก 7 + (−7) = 0 และตัวผกผันการบวกของ −0.3 คือ 0.3 เนื่องจาก −0.3 + 0.3 = 0

ตัวผกผันการบวกของจำนวนใดๆ สามารถนิยามเป็นสมาชิกผกผัน (inverse element) ภายใต้การดำเนินการทวิภาคของการบวก และสามารถคำนวณได้โดยการคูณกับ −1 นั่นคือ −*n* = −1 × *n*

เซตของจำนวนเต็ม จำนวนตรรกยะ จำนวนจริง และจำนวนเชิงซ้อน ต่างก็มีตัวผกผันการบวก เพราะมีสมาชิกที่เป็นจำนวนลบพอๆ กับจำนวนบวก แต่จำนวนธรรมชาติ จำนวนเชิงการนับ และจำนวนเชิงอันดับที่ ไม่มีตัวผกผันการบวกอยู่ในเซต เนื่องจากจำนวนลบไม่ใช่สมาชิกของเซตดังกล่าว

นิยามทั่วไป
-----------

กำหนดให้เครื่องหมายบวก + เป็นการดำเนินการทวิภาคการบวกที่มีสมบัติการสลับที่ {\displaystyle x+y=y+x} ซึ่งการดำเนินการดังกล่าวสามารถกระทำได้บนสมาชิกเป็นกลาง *o* เช่น {\displaystyle x+o=o+x=x} และมีเพียงหนึ่งเดียว {\displaystyle o'=o'+o=o} ดังนั้นหากมีค่า *x* และ *x'*  ที่ทำให้เงื่อนไขนี้เป็นจริง

{\displaystyle x+x'=x'+x=o}
จะเรียก *x'*  ว่าเป็นตัวผกผันการบวกของ *x* (หรือในทางกลับกัน) และตัวผกผันการบวกนี้ก็จะมีเพียงหนึ่งเดียวสำหรับทุกๆ จำนวนจริง

ถ้าหาก + มีสมบัติการเปลี่ยนกลุ่ม {\displaystyle (x+y)+z=x+(y+z)} ตัวผกผันการบวกก็ยังคงมีเพียงหนึ่งเดียว คือ

{\displaystyle x''=x''+o=x''+(x+x')=(x''+x)+x'=o+x'=x'}
ตัวผกผันการบวกเขียนแทนด้วย −*x* และเราสามารถเขียน *x* − *y* เป็นการลบแทน *x* + (−*y*) ก็ได้

ดูเพิ่ม
-------

* เอกลักษณ์การบวก
* ตัวผกผันการคูณ (อินเวิร์สการคูณ)
**สแควร์** (スクウェア) หรือ **บริษัทสแควร์จำกัด** (株式会社スクウェア, Square Co. Ltd.) เป็นบริษัทผลิตวิดีโอเกมของประเทศญี่ปุ่น จัดตั้งขึ้นเมื่อปี ค.ศ. 1983 โดย มาซาฟูมิ มิยาโมโต้ และ ฮิโรโนบุ ซาคากูชิ

เกมแรกของ สแควร์ จัดจำหน่ายครั้งแรกบนเครื่องแฟมิคอม (Nintendo Family Computer หรือที่รู้จักกันอย่างเป็นทางการว่า Nintendo Entertainment System) และ แฟมิคอม ดิสก์ ซิสเต็ม (Famicom Disk System) โดยเกมในช่วงแรกที่ผลิตออกมาไม่ประสบความสำเร็จมากนัก จนกระทั่งปี 1987 บริษัทก็ประสบปัญหาและมีโอกาสที่จะล้มละลาย และปีเดียวกัน ฮิโรโนบุ ซาคากูชิ ลูกจ้างของบริษัทได้ถูกตำหนิเกี่ยวกับการสร้างเกมที่คาดว่าจะเป็นเกมสุดท้ายของบริษัท ซึ่งก็คือเกม RPG ชื่อ ไฟนอลแฟนตาซี (Final Fantasy) บนเครื่องแฟมิคอมนั่นเอง 

การที่ฮิโรโนบุนำคำว่า "ไฟนอล" (สุดท้าย) มาใช้เพราะเค้าวางแผนไว้ว่าจะลาออกจากการทำงานในอุตสาหกรรมเกมและ ไฟนอลแฟนตาซี จะเป็นเกมสุดท้ายของเขา แต่ ไฟนอลแฟนตาซี กลับทำได้ดีเกินกว่าที่ ฮิโรโนบุ และ สแควร์ คาดไว้ และทำให้มีการจำหน่ายไปสู่อเมริกาเหนือ โดยนินเทนโดอเมริกาซึ่งเป็นผู้จำหน่ายเกม ไฟนอลแฟนตาซี ที่สหรัฐในปี ค.ศ. 1990 และจากความสำเร็จนี้เอง ทำให้ฮิโรโนบุยกเลิกแผนการที่จะลาออกและอยู่ที่ สแควร์ซอฟต์ เพื่อพัฒนาเกมไฟนอลแฟนตาซีภาคใหม่ต่อไป

สาเหตุหนึ่งที่ทำให้เกมไฟนอลแฟนตาซีแต่ละภาคมีเนื้อเรื่องที่แปลกใหม่พร้อมกับตัวละครที่ไม่ซ้ำกับภาคก่อนก็น่าจะมีเหตุผลมาจากต้นฉบับของเกม ไฟนอลแฟนตาซี นั้นสร้างขึ้นด้วยความเชื่อที่ว่าจะไม่มีภาคต่ออีกนั่นเอง 

ไฟนอลแฟนตาซีภาคต่อมาได้ถูกสร้างขึ้นในปี ค.ศ. 1988 (ไฟนอลแฟนตาซี II) โดยวางตลาดเฉพาะในประเทศญี่ปุ่นจนถึง ไฟนอลแฟนตาซี III และมีกำหนดการวางจำหน่ายสำหรับเครื่องแฟมิคอม ในอเมริกาเหนือ แต่เนื่องจากการเข้าสู่ยุคใหม่ของเกมและการมาของเครื่องซุปเปอร์แฟมิคอม (ชื่อทางการคือ Nintendo Entertainment System) ในที่สุดก็มีการยกเลิกการจำหน่าย ไฟนอลแฟนตาซี สำหรับเครื่องแฟมิคอม และแทนที่โดย ไฟนอลแฟนตาซี IV บนเครื่องซุปเปอร์แฟมิคอม

นอกจากนี้ สแควร์ ยังผลิตเกมอื่น ๆ ออกมาอีกและเป็นที่รู้จักอย่างแพร่หลาย เช่น โครโนทริกเกอร์, โจโคโบะ, อายน์แฮนด์เดอร์, ซีเคร็ท ออฟ มานา, เซเคนเด็นเซตสึ, เซโนเกียร์ส, ไฟนอลแฟนตาซี แทคติกส์, เบรฟเฟนเซอร์ มุซาชิเด็น, วาแกรนต์ สตอรี่ และ คิงด้อมฮาร์ทส (ร่วมมือกับบริษัท Disney Interactive โดยมีส่วนเกี่ยวข้องกับไฟนอลแฟนตาซี)

ในปี ค.ศ. 2002 บริษัทสแควร์ ได้รวมกิจการกับ เอนิกซ์ ซึ่งเป็นผู้ผลิตเกมดราก้อนเควสต์ เพื่อที่จะควบคุมการพัฒนาและเพิ่มความสามารถในการแข่งขันเนื่องมาจากความล้มเหลวจากการผลิตภาพยนตร์ Final Fantasy : The Spirits Within และในวันที่ 1 เมษายน ค.ศ. 2003 การควบรวมบริษัทก็ประสบความสำเร็จและใช้ชื่อเป็นบริษัทสแควร์เอนิกซ์ (Square Enix) จนถึงปัจจุบัน

แหล่งข้อมูลอื่น
---------------

* เว็บไซต์ของบริษัทสแควร์เอนิกซ์
* เว็บไซต์ของ PlayOnline
สำหรับความหมายอื่น ดูที่ วัดเจดีย์หลวง

**วัดเจดีย์หลวง** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลเจดีย์หลวง อำเภอแม่สรวย จังหวัดเชียงราย มีเนื้อที่ทั้งหมด 13 ไร่ 2 งาน 46 ตารางวา ปัจจุบันมีพระมหาสุบรรณ มหาคมฺภี ป.ธ.7 เป็นเจ้าอาวาส

วัดเจดีย์หลวงเดิมเป็นวัดร้าง ปรากฏแต่ซากปรักหักพังของฐานเจดีย์เก่า มีพระพุทธรูปปูนปั้นปางมารวิชัยองค์ใหญ่ มีกำแพงเก่า บ่อน้ำขนาดใหญ่ซึ่งเป็นหลักฐาน

ในหนังสือ *ประวัติวัดทั่วราชอาณาจักรไทย เล่มที่ 8* ระบุว่าตั้งวัดเมื่อ พ.ศ. 2353 ต่อมา พ.ศ. 2414 ชาวบ้านห้วยหมอเฒ่าโดยการนำของพ่อหลวงตา จันทร์เต็ม ผู้ใหญ่บ้านและคณะกรรมการ ได้เริ่มบูรณะปฏิสังขรณ์ก่อสร้างอุโบสถ กุฏิ วิหาร ศาลาและทำการบูรณะเจดีย์ขึ้นใหม่ขนาดฐานกว้าง 9 เมตร 15 นิ้ว สูง 12 เมตร ครอบเจดีย์องค์เดิมซึ่งพังทะลายมาทับถมเหลือแต่ฐาน 4 ชั้น ขณะทำการบูรณะได้ พบอุโมงค์ในฐานเจดีย์ในอุโมงค์นั้นมีพระพุทธรูปทองสัมฤทธิ์ศิลปะเชียงเเสนจำนวน 7 องค์ (ปัจจุบันได้อันเชิญประดิษฐานไว้ในโบสถ์) และพระพุทธรูปทองเหลือง ทองแดง และพระพุทธรูปที่แกะสลักด้วยไม้สักอีกเป็นจำนวนมาก พ.ศ. 2548 เจดีย์มีสภาพที่เก่าแก่ทรุดโทรมมาก มีฐานแตกร้าว องค์เจดีย์บางแห่งมีรอยแตก มีต้นโพธิ์งอกขึ้น จึงทำการบูรณะพระธาตุขึ้นใหม่ วัดได้รับพระราชทานวิสุงคามสีมาเมื่อ พ.ศ. 2529

ด้านการศึกษา เมื่อ พ.ศ. 2506 ได้เปิดสอนพระปริยัติธรรม (แผนกธรรม) พ.ศ. 2524 ได้เปิดสอนพระปริยัติธรรม (แผนกบาลี) พ.ศ. 2535 ได้รับอนุญาตให้เปิดสอนพระปริยัติธรรมแผนกสามัญศึกษา โรงเรียนวัดเจดีย์หลวงวิทยา เปิดสอนตั้งแต่ชั้นมัธยมศึกษาปีที่ 1 ถึงปีที่ 6

อ้างอิง
-------

1. ↑  "วัดเจดีย์หลวง". พระสังฆาธิการ.
2. ↑  "วัดเจดีย์หลวง". สำนักงานพระพุทธศาสนาแห่งชาติ.
3. ↑  "วัดเจดีย์หลวง". สำนักงานการท่องเที่ยวและกีฬา จังหวัดเชียงราย.
**วัดเจ้าย่า** โบราณสถานประเภทวัดร้างที่ตั้งอยู่บริเวณปากคลองสระบัวตัดคลองบางปลาหมอ ตำบลคลองสระบัว อำเภอพระนครศรีอยุธยา จังหวัดพระนครศรีอยุธยา อยู่ติดกับวัดแร้ง

ประวัติ
-------

วัดเจ้าย่าสร้างขึ้นในสมัยใดและใครเป็นผู้สร้างไม่ปรากฏหลักฐานแต่สันนิษฐานว่าน่าจะสร้างในสมัยกรุงศรีอยุธยาตอนต้น หลังจากนั้นวัดเจ้าย่าคงจะได้รับการบูรณปฏิสังขรณ์มาจนถึงสมัยกรุงศรีอยุธยาตอนปลาย กระทั่งเสียกรุงศรีอยุธยาครั้งที่ 2 เมื่อวันอังคารที่ 7 เมษายน พ.ศ. 2310 วัดเจ้าย่าจึงได้ถูกทิ้งร้างก่อนจะได้รับการฟื้นฟูในสมัยรัตนโกสินทร์ตอนต้นแต่ก็ถูกทิ้งร้างอีกครั้งเมื่อประมาณปี พ.ศ. 2445 กระทั่งกรมศิลปากรได้ประกาศขึ้นทะเบียนโบราณสถานของชาติเมื่อวันที่ 7 กรกฎาคม พ.ศ. 2486 ต่อมาในปี พ.ศ. 2542 ทางกรมศิลปากรได้เข้ามาขุดแต่งและบูรณะปฏิสังขรณ์โบราณสถานวัดเจ้าย่า

โบราณสถาน
---------

ในปัจจุบันวัดเจ้าย่าได้มีถนนตัดผ่านทำให้วัดเจ้าย่าถูกแบ่งออกเป็น 2 ฝั่งคือ เขตพุทธาวาส ทางฝั่งตะวันออกและเขตสังฆาวาสด้านที่ติดกับคลองสระบัวเป็นฝั่งตะวันตก 

ฝั่งตะวันออกประกอบด้วยโบราณสถานดังต่อไปนี้ วิหารตั้งอยู่บนฐานล้อมด้วยกำแพงแก้ว วิหารยาว 18.30 เมตร กว้าง 9.90 เมตร ภายในวิหารมีแท่นชุกชี ไม่พบส่วนของพระพุทธรูป เจดีย์ประธานอยู่ทางทิศตะวันตกของวิหารเป็นเจดีย์ทรงกลมก่ออิฐสอดินและฉาบปูนด้านนอกทั้งองค์ มีเจดีย์รายล้อม วิหารน้อย ยาวประมาณ 3.50 เมตร กว้างประมาณ 3 เมตร กำหนดอายุสมัยราวอยุธยาตอนปลายลงมา ประมาณหลังรัชกาลสมเด็จพระนารายณ์มหาราช มีพระปรางค์น้อยตั้งชิดแนวกำแพงแก้วของวิหารน้อย และมีเจดีย์ราย 3 องค์ ตั้งอยู่ทางทิศตะวันออกของวิหาร เจดีย์ราย 4 องค์ อยู่ระหว่างด้านหน้าเจดีย์ประธานและด้านหลังของวิหาร ปัจจุบันเหลือเพียงฐานราก

ส่วนบริเวณฝั่งตะวันตกของถนน มีซากโบราณสถาน ได้แก่ อาคารหรือตำหนัก เป็นอาคาร 2 ชั้น ก่ออิฐสอปูน อิทธิพลสถาปัตยกรรมแบบตะวันตกแบบตำหนักกำมะเลียนวัดกุฎีดาว ซึ่งสร้างขึ้นในสมัยอยุธยาตอนปลาย มีทางเดินสู่ตำหนักเป็นทางเดินอิฐเชื่อมมาจากด้านริมคลอง และหอระฆังโดยขึ้นทางชานด้านหลัง มีอาคารจำนวน 5 แห่ง เหลือเพียงฐานกระจายอยู่ในบริเวณเขตสังฆาวาส สันนิษฐานว่าเป็นศาลาโถงและศาลานั่งพักผ่อน

นอกจากโบราณสถานที่กล่าวมาแล้ว ยังมีซากโบราณสถานอีก 1 แห่ง ตั้งอยู่ริมฝั่งตะวันออกของถนนห่างจากบริเวณเขตพุทธาวาสขึ้นไปทางทิศเหนือประมาณ 20 เมตร เป็นอาคารก่ออิฐสอปูนทรงกลม 2 หลัง สันนิษฐานว่าเป็นอาคารสำหรับนั่งวิปัสสนา เนื่องจากพื้นที่ภายในค่อนข้างคับแคบ

อ้างอิง
-------

1. ↑   วัดเจ้าย่า (ร้าง) สถานที่นี้มีตำนานเล่าขาน
2. ↑   แจ้งความกรมศิลปากร เรื่อง กำหนดจำนวนโบราณวัตถุสถานสำหรับชาติ (หน้า ๒๓๕๑)
3. ↑  "วัดเจ้าย่า". ศูนย์เทคโนโลยีสารสนเทศมรดกศิลปวัฒนธรรม กรมศิลปากร กระทรวงวัฒนธรรม.
**แอมฟิอูมา** (อังกฤษ: Amphiuma, Conger eel) เป็นวงศ์ของสัตว์ครึ่งบกครึ่งน้ำในอันดับย่อยซาลาแมนเดอร์ อันดับ Caudata วงศ์หนึ่ง ใช้ชื่อวงศ์ว่า Amphiumidae 

เป็นวงศ์ที่คงรูปร่างของสัตว์ครึ่งบกครึ่งน้ำในวัยอ่อนไว้เมื่อเติบโตเข้าสู่วัยเจริญพันธุ์ คือ ไม่มีเปลือกตา ไม่มีลิ้น ไม่มีเหงือกภายนอก แต่มีเหงือกภายใน และมีช่องเปิดเหงือก 1 คู่ มีขาทั้ง 2 คู่ แต่มีขนาดเล็กมาก และมีจำนวนนิ้วที่แตกต่างกันตั้งแต่ 1-3 นิ้ว มีฟันและมีปอด มีลักษณะเด่น คือ มีลำตัวเรียวยาวคล้ายปลาไหลหรืองูและมีความยาวแตกต่างกัน ตั้งแต่ 33 เซนติเมตร จนถึง 1.2 เมตร

พบกระจายพันธุ์อยู่เฉพาะแหล่งน้ำที่มีกระแสน้ำไหลไม่แรง ในพื้นที่ภาคตะวันออกเฉียงใต้ของสหรัฐอเมริกาเท่านั้น และบางครั้งอาจขึ้นมาบนบก โดยสามารถกินได้ทั้งสัตว์น้ำและสัตว์บก เช่น แมลง, กุ้ง, ปู, หอย, ปลา, สัตว์ครึ่งบกครึ่งน้ำจำพวกอื่น และหนูตัวเล็ก ๆ ก็สามารถกินได้ หากินในเวลากลางคืน

มีการปฏิสนธิภายในตัว โดยตัวผู้จะถ่ายสเปอร์มาโทฟอร์เข้าไปในช่องทวารร่วมของตัวเมียโดยตรง ขณะเกี้ยวพาราสีกัน ตัวเมียวางไข่บนพื้นโคลนใกล้แหล่งน้ำที่อาศัยและเฝ้าดูแลไข่

แอมฟิอูมา มีเพียงสกุลเดียวเท่านั้น คือ *Amphiuma* แตกต่างกันไปตามจำนวนของนิ้วที่ปรากฏ

* แอมฟิอูมาสามนิ้ว (*Amphiuma tridactylum*)
* แอมฟิอูมาสองนิ้ว (*Amphiuma means*)
* แอมฟิอูมานิ้วเดียว (*Amphiuma pholeter*)

อ้างอิง
-------

1. ↑  หน้า 309-310, *วิทยาสัตว์เลื้อยคลานและสัตว์สะเทินน้ำสะเทินบก* โดย วีรยุทธ์ เลาหะจินดา (พ.ศ. 2552) ISBN 978-616-556-016-0
2. ↑  จาก itis.gov (อังกฤษ)

แหล่งข้อมูลอื่น
---------------


วิกิสปีชีส์มีข้อมูลภาษาอังกฤษเกี่ยวกับ ***Amphiumidae***
**วัดเจ้าอาม** เป็นวัดราษฎร์ สังกัดคณะสงฆ์ฝ่ายมหานิกาย ตั้งอยู่ริมถนนบางขุนนนท์ แขวงบางขุนนนท์ เขตบางกอกน้อย กรุงเทพมหานคร วัดมีเนื้อที่ตั้งวัด 12 ไร่ เป็นวัดที่สมเด็จพระเจ้าตากสินมหาราชทรงสร้างขึ้นเพื่ออุทิศพระราชกุศลให้กับพระสนมเอกที่มีนามว่า อาม หรือ เจ้าอาม ที่ถูกพระองค์สั่งให้ประหารชีวิตด้วยเข้าใจผิดว่ามีการคบชู้สู่ชาย พร้อมกับได้สร้างพระปรางค์องค์ใหญ่ขึ้นองค์หนึ่งเพื่อบรรจุอัฐิพระสนมอาม

ประวัติ
-------

วัดสร้างขึ้นปี พ.ศ. 2322 ได้รับพระราชทานวิสุงคามสีมาเมื่อแรกสร้าง สมเด็จพระเจ้าตากสินมหาราชทรงสร้างขึ้นเพื่ออุทิศพระราชกุศลให้กับพระสนมเอกที่มีนามว่า อาม หรือ เจ้าอาม ที่ถูกพระองค์สั่งให้ประหารชีวิตด้วยเข้าใจผิดว่ามีการคบชู้สู่ชาย พร้อมกับได้สร้างพระปรางค์องค์ใหญ่ขึ้นองค์หนึ่งเพื่อบรรจุอัฐิพระสนมอาม การก่อสร้างยังไม่สมบูรณ์ เนื่องจากพระองค์ได้เสด็จไปปราบปรามชุมนุมข้าศึกต่าง ๆ เป็นระยะเวลายาวนานถึง 3 ปี การก่อสร้างวัดจึงได้ร้างมาเป็นเวลานานปี ต่อมาระยะหลัง ชาวบ้านได้ช่วยกันก่อสร้างวัด แต่เนื่องจากสิ่งก่อสร้างเหล่านั้น ได้ก่อสร้างมาเป็นเวลานานปี ขาดการบูรณปฏิสังขรณ์ จึงได้ชำรุดทรุดโทรมผุพังไปตามสภาพ อีกทั้งการคมนาคมไม่สะดวก จึงไม่ค่อยมีผู้ที่รู้จัก พระภิกษุสามเณร ไม่ค่อยมาจำพรรษาอยู่

ต่อมาปี พ.ศ. 2512 ในสมัยจอมพลประภาส จารุเสถียร รัฐมนตรีว่าการกระทรวงมหาดไทยในขณะนั้น พร้อมด้วยท่านผู้หญิงไสว จารุเสถียร และข้าราชการชั้นผู้ใหญ่ ฝ่ายพลเรือน ทหารและตำรวจ ได้นำกลองขนาดใหญ่มาถวายที่วัดเจ้าอาม พร้อมทั้งนำต้นศรีมหาโพธิ์, ต้นสาระ ที่เอกอัครราชทูตแห่งอินเดีย นำมาจากพุทธคยา ประเทศอินเดีย มาปลูกที่วัดเจ้าอามนี้ และยังได้เป็นเจ้าภาพบริจาคทรัพย์บูรณปฏิสังขรณ์พระปรางค์ ได้ทาสีพระปรางค์องค์ขาวทั้งองค์ และได้อัญเชิญพระบรมสารีริกธาตุมาบรรจุไว้ที่ยอดพระปรางค์ด้วย แต่ได้เกิดเหตุการณ์ทางการเมือง ทำให้การก่อสร้างบูรณปฏิสังขรณ์วัดได้ล้มเลิกไป ทางวัดได้เปิดสอนพระปริยัติธรรมเริ่มมาตั้งแต่ พ.ศ. 2512 นอกจากนี้ยังมีโรงเรียนระดับประถมศึกษาสังกัดกรุงเทพมหานคร และศูนย์สาธารณสุขตั้งอยู่ในที่วัดอีกด้วย

ระยะหลังในสมัยท่านพระครูนิวิฐสาธุวัตร ได้พยายามเร่งพัฒนาวัดเจ้าอาม โดยการก่อสร้างบูรณปฏิสังขรณ์เสนาสนะต่าง ๆ

อาคารเสนาสนะ
------------

อาคารเสนาสนะ ประกอบไปด้วยอุโบสถ 1 หลัง ภายในประดิษฐานพระประธาน เป็นพระพุทธรูปปางมารวิชัยหน้าตัก 3 ศอกเศษ หล่อด้วยโลหะ เป็นพระพุทธรูปสมัยอู่ทอง ยังมีหลวงพ่อโตในวิหารเป็นศิลาแลงปางมารวิชัย หน้าตัก 3 ศอกเศษ ปรางค์ใหญ่บรรจุพระบรมสารีริกธาตุไว้ที่สวยยอดซุ้มปรางค์ได้ประดิษฐานพระพุทธรูปยืนสูงประมาณ 3 ศอกทั้งสี่ทิศ มีพัทธสีมารอบอุโบสถเป็นพัทธเสมาคู่ (ปกติจะมีเฉพาะพระอารามหลวงเท่านั้น) วัดมีวิหาร 1 หลัง ศาลาการเปรียญ 1 หลัง สร้างใน พ.ศ. 2520 และกุฏิสงฆ์จำนวน 16 หลัง

รายนามเจ้าอาวาส
---------------

* พระอธิการเฉย (ดำรงตำแหน่งอยู่กี่ปีไม่ปรากฏหลักฐาน)
* พระอธิการเทศ (ดำรงตำแหน่งอยู่กี่ปีไม่ปรากฏหลักฐาน)
* พระอธิการยัง (ดำรงตำแหน่งอยู่กี่ปีไม่ปรากฏหลักฐาน)
* พระอธิการไปล่ ดำรงตำแหน่งถึง พ.ศ. 2511
* พระครูนิวิฐสาธุวัตร (ทองล่ำ ยโสธโร ป.ธ.5) ดำรงตำแหน่งมาตั้งแต่ พ.ศ. 2512 จนถึงปัจจุบัน

อ้างอิง
-------

1. ↑  "วัดเจ้าอาม" (PDF).[*ลิงก์เสีย*]
2. ↑  ""บางขุนนนท์" แหล่งของกิน ถิ่นวัดเก่า". *ผู้จัดการออนไลน์*. 21 พฤศจิกายน 2557. `{{cite web}}`: ตรวจสอบค่าวันที่ใน: `|date=` (help)

แหล่งข้อมูลอื่น
---------------

* เว็บไซต์ทางการ
ดาวเทียม OAO-3 ในห้องคลีนรูม
**อุปกรณ์สังเกตการณ์ดาราศาสตร์ในวงโคจร** (อังกฤษ: Orbiting Astronomical Observatory; OAO) เป็นชุดหอดูดาวในอวกาศสี่ตัวขององค์การนาซาที่ส่งขึ้นสู่อวกาศระหว่างปี ค.ศ. 1966 - 1972 ซึ่งให้ผลสังเกตการณ์คุณภาพสูงสำหรับวัตถุท้องฟ้าในช่วงคลื่นอัลตราไวโอเลตได้เป็นครั้งแรก แม้อุปกรณ์สังเกตการณ์ 2 ตัวไม่ประสบความสำเร็จ แต่อุปกรณ์อีกสองตัวก็ประสบความสำเร็จอย่างยิ่งและช่วยกระตุ้นความสนใจในแวดวงนักดาราศาสตร์ให้มองเห็นความสำคัญของการสังเกตการณ์ในห้วงอวกาศ เป็นจุดเริ่มต้นที่นำไปสู่ความสำเร็จของกล้องโทรทรรศน์อวกาศฮับเบิล

OAO-1
-----

ดาวเทียม OAO-1 ดวงแรกส่งขึ้นสู่อวกาศเมื่อวันที่ 8 เมษายน ค.ศ. 1966 พร้อมเครื่องมือตรวจสอบการแผ่รังสีในช่วงคลื่นอัลตราไวโอเลต รังสีเอกซ์ และรังสีแกมมา ทว่าก่อนที่เครื่องมือวัดจะได้ทำงาน ก็เกิดปัญหากับระบบจ่ายไฟ ทำให้ต้องยกเลิกภารกิจไปในเวลาเพียง 3 วัน

OAO-2
-----

ดาวเทียม OAO-2 ขึ้นสู่อวกาศเมื่อวันที่ 7 ธันวาคม ค.ศ. 1968 พร้อมกล้องโทรทรรศน์อัลตราไวโอเลต 11 ตัว มันทำการสังเกตการณ์อวกาศได้อย่างสมบูรณ์จนกระทั่งเดือนมกราคม ค.ศ. 1973 ผลที่ได้เป็นการค้นพบที่สำคัญทางดาราศาสตร์หลายประการ เช่นการค้นพบว่ารอบๆ ดาวหางเป็นแก๊สไฮโดรเจนจำนวนมาก หรือการเฝ้าสังเกตการณ์โนวาและพบว่าความสว่าง UV ของมันมักจะเพิ่มขึ้นระหว่างที่ความสว่างทางแสงลดลง เป็นต้น

OAO-B
-----

OAO-B มีภารกิจนำกล้องโทรทรรศน์อัลตราไวโอเลตขนาด 38 นิ้วขึ้นไปเพื่อตรวจลำแสงของวัตถุที่ไม่ค่อยสว่างนัก แต่โชคร้ายที่จรวดนำส่งไม่ยอมแยกตัวออกจากดาวเทียมระหว่างการขึ้นสู่อวกาศเมื่อ 3 พฤศจิกายน ค.ศ. 1970 ดาวเทียมจึงย้อนกลับเข้ามาสู่บรรยากาศของโลกและตกลงในมหาสมุทรแอตแลนติกในเวลาต่อมา

OAO-3 (โคเปอร์นิคัส)
--------------------

OAO-3 ขึ้นสู่อวกาศเมื่อ 21 สิงหาคม ค.ศ. 1972 และได้ทำงานเป็นผลสำเร็จอย่างมากสำหรับโครงการ OAO ทั้งหมด ดาวเทียมนี้เป็นโครงการร่วมระหว่างนาซากับสภาวิจัยวิทยาศาสตร์และวิศวกรรมของสหราชอาณาจักร มันนำเครื่องตรวจวัดรังสีเอกซ์ที่สร้างโดยห้องทดลองวิทยาศาสตร์อวกาศมุลลาร์ดของยูนิเวอร์ซิตี้คอลเลจ ลอนดอน รวมถึงกล้องโทรทรรศน์อัลตราไวโอเลตขนาด 80 ซม. จากมหาวิทยาลัยปรินซ์ตัน หลังจากที่ส่งขึ้นสำเร็จ ดาวเทียมนี้ได้เปลี่ยนชื่อเป็น "โคเปอร์นิคัส" เพื่อเป็นอนุสรณ์ครบรอบวันเกิดปีที่ 500 ของนิโคเลาส์ โคเปอร์นิคัส

ดาวเทียมโคเปอร์นิคัสปฏิบัติภารกิจจนถึงเดือนกุมภาพันธ์ ค.ศ. 1981 ได้ส่งภาพสเปคตรัมความละเอียดสูงของดาวฤกษ์หลายร้อยดวงผ่านการสังเกตการณ์รังสีเอ็กซ์ ในบรรดาการค้นพบที่โดดเด่นของโคเปอร์นิคัสรายการหนึ่งคือ การค้นพบพัลซาร์คาบยาวจำนวนมาก ซึ่งมีรอบการหมุนหลายนาที แทนที่กลุ่มที่เคยพบเพียงไม่กี่วินาทีเท่านั้น

อ้างอิง
-------

1. Code A.D. Houck T.E. McNall J.F. Bless R.C. Lillie C.F. (1970), *Ultraviolet Photometry from the Orbiting Astronomical Observatory. I. Instrumentation and Operation*, Astrophysical Journal, v. 161, p.377
2. Rogerson J.B. Spitzer L. Drake J.F. Dressler K. Jenkins E.B. Morton D.C. (1973), *Spectrophotometric Results from the Copernicus Satellite. I. Instrumentation and Performance*, Astrophysical Journal, v. 181, p. L97

แหล่งข้อมูลอื่น
---------------

* ดาวเทียม OAO-1
* ดาวเทียม OAO
หาดจอมเทียน
**หาดจอมเทียน** เป็นหาดทรายสวยงามทอดตัวเป็นแนวยาว อยู่ห่างจากพัทยาใต้ 4 กิโลเมตร ตามถนนเลียบชายหาดหรือแยกขวาจากถนนสุขุมวิท ตรงกิโลเมตรที่ 150.5 เข้าไปอีก 2 กิโลเมตร หาดแห่งนี้ได้รับความนิยมจากนักท่องเที่ยว จึงทำให้มีธุรกิจเกิดขึ้นมากมาย โดยเฉพาะ ธุรกิจ ที่พัก และ โรงแรมเป็นหาดยอดนิยม ของเมืองพัทยา

การเดินทาง
----------

### โดยรถส่วนตัว

จากกรุงเทพ ฯ สามารถเดินทางไปจังหวัดชลบุรีได้ 4 เส้นทาง 

1. ใช้เส้นทางสายบางนา-ตราด ทางหลวงหมายเลข 34 เข้าสู่จังหวัดชลบุรี
2. ใช้เส้นทางสายกรุงเทพฯ-มีนบุรี ทางหลวงหมายเลข 304 ผ่านจังหวัดฉะเชิงเทรา-บางปะกง เข้าสู่จังหวัดชลบุรี
3. ใช้เส้นทางสายเก่า ถนนสุขุมวิท ทางหลวงหมายเลข 3 ผ่านจังหวัดสมุทรปราการ ไปจนถึงแยกอำเภอบางปะกง และให้แยกเข้าสู่เส้นทางหมายเลข 34 ไปจนถึงจังหวัดชลบุรี
4. ใช้เส้นทางหลวงพิเศษ (MOTOR WAY) สายกรุงเทพฯ-ชลบุรี-พัทยา

### รถโดยสารประจำทาง

ขึ้นรถจากสถานีเอกมัย มีทั้งรถโดยสารแบบธรรมดา และรถโดยสายปรับอากาศ

### รถไฟ

จากสถานีรถไฟกรุงเทพมีบริการเดินทางโดยรถไฟจากกรุงเทพฯ - พลูตาหลวง - กรุงเทพฯ ผ่านสถานีรถไฟพัทยาเฉพาะวันจันทร์ - ศุกร์วันละ 1 เที่ยว คือ รถไฟขบวนที่ 283 เริ่มจากสถานีรถไฟกรุงเทพเที่ยวกำหนดเวลา 06.55 จะถึง สถานีรถไฟพัทยาช่วงเวลาประมาณ 10.35 น. หรืออาจไปลงที่ป้ายหยุดรถไฟพัทยาใต้ ช่วงประมาณเวลา 10.40 น. ในช่วงขากลับจะมีรถไฟขบวนที่ 284 ขึ้นจากป้ายหยุดรถไฟพัทยาใต้เที่ยวกำหนดเวลา 14.14 น. หรือขึ้นที่สถานีรถไฟพัทยาเที่ยวกำหนดเวลา 14.21 น. จะถึงสถานีรถไฟกรุงเทพประมาณเวลา 18.25 น.

อ้างอิง
-------

* หาดจอมเทียน เก็บถาวร 2007-07-02 ที่ เวย์แบ็กแมชชีน

แหล่งข้อมูลอื่น
---------------

* เว็บไซต์ชลบุรีอินเด็กซ์ เว็บอันดับ 1 ของชลบุรี
* แผนที่และภาพถ่ายทางอากาศของ หาดจอมเทียน
	+ ภาพถ่ายดาวเทียมจากวิกิแมเปีย หรือกูเกิลแมปส์
	+ แผนที่จากลองดูแมป หรือเฮียวีโก
	+ ภาพถ่ายทางอากาศจากเทอร์ราเซิร์ฟเวอร์

พิกัดภูมิศาสตร์: 12°52′56″N 100°53′37″E﻿ / ﻿12.882335°N 100.893728°E﻿ / 12.882335; 100.893728
**วัดญาณเสน** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลท่าวาสุกรี อำเภอพระนครศรีอยุธยา จังหวัดพระนครศรีอยุธยา

ประวัติ
-------

วัดญาณเสนไม่ปรากฏหลักฐานว่าใครเป็นผู้สร้าง เดิมชื่อ **วัดยานุเสน** กรมการศาสนาระบุว่า สร้างขึ้นเมื่อประมาณ พ.ศ. 1920 ซึ่งเป็นช่วงอยุธยาตอนต้น ได้รับพระราชทานวิสุงคามสีมาเมื่อ พ.ศ. 1930 ปรากฏหลักฐานว่า ได้มีการสร้างร่องน้ำหรือทางชักน้ำใต้กำแพงวัดญาณเสน ที่เรียกว่า *ช่องมหาเถรไม้แช่* เพื่อชักน้ำจากแม่น้ำลพบุรีลงใต้กำแพง ผ่านใต้ถนนป่าตะกั่วไปลงคลองขุด จากคลอดขุดไปลงบึงพระราม ทำให้บึงพระรามมีน้ำที่สะอาดอยู่ตลอดเวลา เมื่อเวลาผ่านไปร่องน้ำใต้กำแพงนี้ถูกทับถมจนไม่อาจใช้เป็นทางน้ำได้อีก

กรมศิลปากรได้ขึ้นทะเบียนโบราณสถานแห่งชาติ เมื่อวันที่ 18 มีนาคม พ.ศ. 2584 เมื่อกรมศิลปากรรได้ทำการขุดแต่งและบูรณะแล้วตั้งแต่ พ.ศ. 2487 ได้พบโบราณวัตถุและศิลปวัตถุหลายชิ้น ที่สำคัญคือ แผ่นทองคำรูปสัตว์ต่าง ๆ เป็นศิลปะอยุธยา พระพุทธรูปสัมฤทธิ์ ซึ่งพบทั้งที่เป็นของสมัยลพบุรีและสมัยอยุธยา ปัจจุบันเก็บรักษาไว้ที่พิพิธภัณฑสถานแห่งชาติ พระนคร

โบราณสถาน
---------

เจดีย์ประธานก่ออิฐ เป็นเจดีย์ย่อมุมไม้สิบสองที่ด้านทั้งสี่ออกเก็จรับมุขทิศทั้งสี่ มีฐานประทักษิณ ลักษณะเป็นฐานสี่เหลี่ยมไม่ย่อมุม มีความกว้างด้านละประมาณ 24 เมตร ทำเป็นชุดฐานบัวลูกแก้วอกไก่คู่ ฐานหน้ากระดานล่างแผ่ยื่นออกมาจากชั้นบัวคว่ำประมาณ 1 เมตร มีความสูงจากฐานถึงยอดเจดีย์ประมาณ 34.5 เมตร มุมบนฐานประทักษิณประดิษฐานเจดีย์มุม มีบันไดทางขึ้นเจดีย์อยู่ทางด้านทิศตะวันออกขึ้นสู่ลานประทักษิณและห้องมุข ภายในมุขทำเป็นช่องทางเดินเข้าสู่ครรภคูหาซึ่งเป็นห้องสี่เหลี่ยมจัตุรัส ขนาด 2.80 x 2.72 เมตร ด้านบนก่ออิฐเป็นลักษณะสามเหลี่ยมสอบขึ้นไป พื้นกลางห้องมีช่องสี่เหลี่ยม ขนาด 50 x 55 เซนติเมตร ลึกลงไป

เจดีย์รายมี 5 องค์ ทางทิศตะวันออก 4 องค์ และทิศตะวันตกอีก 1 องค์ ส่วนใหญ่อยู่ในสภาพพังทลาย คงเหลือเพียงองค์เดียวที่ยังมีสภาพค่อนข้างสมบูรณ์

อุโบสถตั้งอยู่ทางด้านตะวันออกของเจดีย์ประธาน สร้างขึ้นบนฐานรากอุโบสถเดิมเมื่อ พ.ศ. 2487 มีเค้าโครงศิลปะอยุธยา ลักษณะโค้งแบบท้องสำเภา รวมทั้งผนังทำเป็นลูกกรงช่องแสงแทนช่องหน้าต่าง ภายในประดิษฐานพระพุทธรูปขนาดใหญ่สมัยรัตนโกสินทร์ เหนือช่องแสงมีซุ้มพระทำเป็นซุ้มสามเหลี่ยมลึกเข้าไปในผนัง ในซุ้มประดิษฐานพระพุทธรูปขนาดเล็กปางต่าง ๆ แต่มีไม่ครบทุกซุ้ม

อ้างอิง
-------

1. ↑  "วัดญาณเสน วัดมรดกโลกอันลึกลับ".
2. ↑  "วัดญาณเสน". ฐานข้อมูลแหล่งโบราณคดีที่สำคัญในประเทศไทย.

คอมมอนส์ มีภาพและสื่อเกี่ยวกับ:  
**วัดญาณเสน**
วงจรดีมัลติเพลกซ์หรือเรียกอีกวงจรหนึ่งว่าวงจรกระจายข้อมูล(Data distributers) เป็นวงจรที่มีเส้นทางข้อมูล Input เพียง 1 เส้นทาง และมี Output มากกว่า 1 เส้นทาง ตัวอย่างเช่น Input 1 Output 4, Input 1 Output 8 และ Input 1 Output 16 เป็นต้น การควบคุมให้ข้อมูล Input เพียง Input เดียวออกไปที่ Output ตำแหน่งใดๆ สามารถทำได้โดยการที่ควบคุมตำแหน่งข้อมูลด้วยขา Select ข้อมูลที่รับออกมาจาก Demultiplexer ก็จะเป็นข้อมูลที่ถูกต้อง ตัวอย่างเช่น Demultiplexer ที่มี Input 1 Output 2 โดยมีตารางค่าความจริงและฟังก์ชันดังนี้  
  

  
  

จากฟังก์ชันเราสามารถเขียนวงจร Logic ได้ดังนี้  
  

  
  

จากรูป ข้อมูลที่ส่งเข้ามาเป็น Din ถ้าตัวเลือก S เป็น Logic 0 ANDgate ตัวล่างไปรับ Logic 0 ทำให้ Output D2 เป็น Logic0 ในขณะที่ ANDgate ตัวบนได้รับ Logic1 จาก Inverter gate เมื่อ AND กับ Din ก็จะได้ Output ที่ D1 เป็น Din ด้วย(Din คือข้อมูลทาง Digital) ในทำนองเดียวกัน ถ้า S เป็น Logic1 ก็จะปรากฏที่ D2 โดยที่ D1 จะเป็น Logic0 

ถ้าเราต้องการที่จะทำ Demultiplexer ที่มี Input 2 Output 4 ก็สามารถสร้างขึ้นได้จากวงจร Input 1 Output 2 ได้ดังนี้  
  

  

ซึ่งวงจรด้านล่างนี้ก็มีการทำงานคล้ายกับวงจรด้านบน เพียงแต่วงจรด้าล่างนั้นเป็นวงจรที่มี Input 1 ขาแต่มี Output จำนวน n ขา ขึ้นอยู่ที่ Select ว่า Input ที่เข้ามานั้นต้องออกขา Output ขาไหนซึ่งขึ้นอยู่กับค่า S
**วัดดงมูลเหล็ก** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงบ้านช่างหล่อ เขตบางกอกน้อย กรุงเทพมหานคร วัดมีเนื้อที่ 5 ไร่ 81 ตารางวา

วัดดงมูลเหล็กตั้งวัดเมื่อปี พ.ศ. 2400 ไม่ปรากฏหลักฐานการสร้างที่ชัดเจน เดิมชื่อ **วัดน้อยนางทำ** มีผู้สันนิษฐานว่าสร้างในสมัยเดียวกับวัดลครทำและวัดพระยาทำ เนื่องจากลักษณะอิฐที่รื้อจากอุโบสถหลังเก่าเป็นชนิดเดียวกัน ต่อมาเรียกว่า "วัดดงมูลเหล็ก" เหตุเพราะบริเวณนั้นมีต้นขี้เหล็กอยู่มาก วัดได้รับพระราชทานวิสุงคามสีมาเมื่อ พ.ศ. 2522

อุโบสถกว้าง 8 เมตร ยาว 17 เมตร สร้างเมื่อ พ.ศ. 2520 ประดับช่อฟ้า ใบระกา หางหงส์ หลังคาลด 3 ชั้น ภายในประดิษฐานพระประธาน เป็นพระพุทธรูปปางมารวิชัย ศิลปะสมัยอู่ทอง ขนาดหน้าตักกว้าง 43 นิ้ว สูง 60 นิ้ว เป็นพระประธาน ซึ่งชาวบ้านนิยมเรียกกันว่า *หลวงพ่ออู่ทอง* อาคารเสนาสนะอื่น ได้แก่ วิหาร เป็นอาคารก่ออิฐถือปูน กว้าง 5.65 เมตร ยาว 11.50 เมตร ศาลาการเปรียญ ขนาดกว้าง 10 เมตร ยาว 15 เมตร

รายนามเจ้าอาวาส
---------------

* พระอธิการกลิ่น อินฺทปญฺโญ
* พระมหาสุบิน ขนฺติโก
* พระมงคลดิสวัฒน์ (หม่อมราชวงศ์พร้อมวุฒิดิศ สทฺธาธิโก)
* พระครูปิยกิจวรวัฒน์ (พจน์)

อ้างอิง
-------

1. ↑  "รายงานทะเบียนวัด" (PDF). คลังข้อมูลเก่าเก็บจากแหล่งเดิม (PDF)เมื่อ 2017-10-13. สืบค้นเมื่อ 2020-09-25.
2. ↑  "วัดดงมูลเหล็ก" (PDF). *กรมการศาสนา กระทรวงวัฒนธรรม*. คลังข้อมูลเก่าเก็บจากแหล่งเดิม (PDF)เมื่อ 2021-10-21. สืบค้นเมื่อ 2020-09-25.

คอมมอนส์ มีภาพและสื่อเกี่ยวกับ:  
**วัดดงมูลเหล็ก**
ตัวบ่งปริมาณ (หนึ่งตัว)
=======================

ในวิชาคณิตศาสตร์ สาขาตรรกศาสตร์ ประโยคที่ว่า "**มี**...**หนึ่งตัว**" ใช้เพื่อแสดงว่ามีสมาชิกตัวใดตัวหนึ่งที่สอดคล้องกับเงื่อนไขอย่างแน่นอน ตัวบ่งปริมาณตัวนี้ เป็นที่รู้จักกันในชื่อ **ตัวบ่งปริมาณเอกลักษณ์** หรือ **ตัวบ่งปริมาณแบบหนึ่งตัว** (อังกฤษ : uniqueness quantification)

ใช้สัญลักษณ์ ∃! หรือ ∃=1 ยกตัวอย่าง ประโยคต่อไปนี้

{\displaystyle \exists !n\in \mathbb {N} \,(n-2=4)}

หรือจะอ่านได้ว่า "มีจำนวนธรรมชาติ n อยู่หนึ่งตัว ซึ่ง n - 2 = 4

สัญลักษณ์ของตัวบ่งปริมาณหนึ่งตัว
การพิสูจน์เอกลักษณ์
-------------------

การพิสูจน์เอกลักษณ์ที่นิยมใช้กันคือการพิสูจน์ตัวแรกตามเงื่อนไข แล้วสมมติให้มีจำนวนๆ หนึ่งอยู่สองตัว (a และ b) ที่จะลงตัวกับเงื่อนไขได้พอดี และสมมูลกับประโยคนั้นๆ

*อนึ่ง a = b*

ยกตัวอย่างการพิสูจน์ ว่า x + 2 = 5 มีเพียงคำตอบเดียว ขั้นแรก จะเป็นการพิสูจน์โดยการสาธิตว่ามีคำตอบอยู่อย่างน้อยหนึ่งตัวแน่นอน ซึ่งก็คือ 3 จะเริ่มการพิสูจน์ส่วนนี้อย่างง่ายก่อน

{\displaystyle 3+2=5}

ตอนนี้ ก็สมมติให้มีสองคำตอบ เป็น a และ b ซึ่งจะลงตัวกับ x + 2 = 5 ดังนั้น

{\displaystyle {\displaystyle a+2=5}} และ {\displaystyle b+2=5}

การดำเนินการของสมการ

{\displaystyle {\displaystyle a+2=b+2}}

ใช้หลักการตัดทิ้ง

{\displaystyle a=b}

ตัวอย่างการพิสูจน์ตัวบ่งปริมาณแบบหนึ่งตัวง่ายๆ ผลสุดท้าย นิพจน์ของทั้งสองข้างจะมีค่าเท่ากัน ซึ่งจะมาทำให้สอดคล้องกับเงื่อนไข

การพิสูจน์หาค่า {\displaystyle a} ซึ่งสอดคล้องกับเงื่อนไข และพิสูจน์ว่า สำหรับ {\displaystyle x} ใดๆ หมายความว่า เงื่อนไขของ {\displaystyle x} จะมีค่าเป็น {\displaystyle x=a}

การลดรูปเป็นตัวบ่งปริมาณแบบบางตัวและตัวบ่งปริมาณแบบทั้งหมด
----------------------------------------------------------

ตัวบ่งปริมาณแบบหนึ่งตัวในบางครั้งยังเขียนได้ในรูปของตัวบ่งปริมาณแบบบางตัวและทั้งหมดในเชิงของตรรกศาสตร์พิสูจน์ โดยกำหนดประโยค :

{\displaystyle \exists !xP(x)}

ซึ่งสมมูลกับ

{\displaystyle \exists x\,(P(x)\,\wedge \neg \exists y\,(P(y)\wedge y\neq x))}

และ

{\displaystyle \exists x\,(P(x)\wedge \forall y\,(P(y)\to y=x))}

ประโยคที่จะใช้กฎเพื่อแยกเงื่อนไขของตัวบ่งปริมาณแบบบางตัวและทั้งหมดเป็นสองเงื่อนไข หากจะเขียนสั้นๆ จะได้ :

{\displaystyle \exists x\,P(x)\wedge \forall y\,\forall z\,((P(y)\wedge P(z))\to y=z)}

ลดลงมาอีกจะได้

{\displaystyle \exists x\,\forall y\,(P(y)\leftrightarrow y=x)}

ภาพรวม
------

อีกหนึ่งภาพรวมของตัวบ่งปริมาณหนึ่งตัวคือจำนวนสมาชิก ซึ่งจะรวมอีกสองตัวบ่งปริมาณเป็นในแบบ "มี k ตัวซึ่ง..." เหมือนกับ "มีสมาชิกซึ่งระบุได้มีอยู่ซึ่ง..." และ "มีสมาชิกระบุได้หลายตัวซึ่ง..." ตัวอย่างข้างต้นเป็นการแสดงโดยใช้ตัวบ่งปริมาณลำดับ แต่สองตัวอย่างสุดท้าย จะแสดงเป็นลำดับในตรรกศาสตร์จัดลำดับไม่ได้

"ความเป็นเอกลักษณ์ (หนึ่งตัว)" จะขึ้นกับ "ความเข้าใจ" ความสัมพันธ์ของตัวบ่งปริมาณนี้ไม่ตายตัว ซึ่งจะขึ้นอยู่กับนิพจน์หรือสมการ (ในสาขานี้ ความเป็นเอกลักษณ์ปกติคือ "เป็นเอกลักษณ์ที่ขึ้นกับสมการ/นิพจน์") เช่น หลายๆ แนวคิดของทฤษฎีจัดลำดับจะเป็น "เป็นเอกลักษณ์ขึ้นกับรูปร่าง"

ดูเพิ่ม
-------

* เซตโทน
* ตัวบ่งปริมาณ (บางตัว)
* ตัวบ่งปริมาณ (ทั้งหมด)
* ตัวบ่งปริมาณ

อ้างอิง
-------

* Kleene, Stephen (1952). *Introduction to Mathematics.* Ishi Press International หน้า 199
* Andrews, Peter B. *An Introduction to Mathematical logic and type theory to truth through proof* (2. ed.). Dordrecht: Kluwer Acad. Publ. หน้า 233. ISBN 1-4020-0763-9

*
**วัดดอนกระเบื้อง** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลดอนกระเบื้อง อำเภอโพธาราม จังหวัดราชบุรี ที่ดินตั้งวัดมีเนื้อที่ 73 ไร่ ปัจจุบันมีพระครูโสภณปริยัติคุณ ดำรงตำแหน่งเจ้าอาวาส

วัดดอนกระเบื้องสร้างเมื่อก่อน พ.ศ. 2358 ประกาศตั้งวัดเมื่อ พ.ศ. 2358 ได้รับพระราชทานวิสุงคามสีมา เมื่อ พ.ศ. 2409 ผู้ริเริ่มสร้างวัดคือ หัวหน้ามอญผู้หนึ่งมีนามว่า พระยานิโครธาราม ได้กราบทูลเรื่องการสร้างวัดต่อเจ้าคณะหนใหญ่แห่งวัดคงคาราม เมื่อได้สร้างวัดได้ตั้งชื่อว่า "วัดดอนกระเบื้อง" ชาวมอญเรียกว่า **เภียเดิงเริด** (มีความหมายว่าวัดที่มีต้นลานมาก) นิมนต์พระครูบัวเลี้ยงช้างมาเป็นเจ้าอาวาส 

เมื่อมีการสร้างศาลาการเปรียญได้ขุดพบกระเบื้องที่แตกหักจมอยู่ใต้ดินเป็นจำนวนมาก กระเบื้องนี้มีลักษณะเป็นดินเผาแบบโบราณ ชาวมอญที่อพยพมาก่อนหน้านั้นได้ใช้กระเบื้องดินเผาเหล่านี้มุงหลังคาศาลาการเปรียญและมุงกุฏิด้วยกระเบื้อ งแต่ละแผ่นมีอักษรภาษามอญจารึกไว้ว่า "เภียเดิงเริด" ต่อมา ใน พ.ศ. 2463 วัดได้รื้อกระเบื้องเก่าของศาลาการเปรียญออกก็ยังเห็นว่ามีอักษรมอญ "เภียเดิงเริด" จารึกอยู่ที่แผ่นกระเบื้องเช่นกัน

อ้างอิง
-------

1. ↑  "วัดดอนกระเบื้อง". พระสังฆาธิการ.
2. ↑  "วัดดอนกระเบื้อง". ศูนย์ข้อมูลกลางทางวัฒนธรรม.
3. ↑  วนิดา ตรีสวัสดิ์. "วัดมอญจังหวัดราชบุรี : การจัดภูมิทัศน์ และความหมาย ของอัตลักษณ์ชุมชน". p. 15.
Motor vehicle

ฮอนด้า โมบิลิโอ (GB1/2; ญี่ปุ่น: ธันวาคม 2544 – พฤษภาคม 2551)
ฮอนด้า โมบิลิโอ (DD4/5; มกราคม 2557 – ปัจจุบัน)
**ฮอนด้า โมบิลิโอ** เป็นรถยนต์ 7 ที่นั่ง อเนกประสงค์ ขนาดรถตู้ครอบครัวขนาดมินิ (Mini MPV) ที่ผลิตโดยผู้ผลิตรถยนต์ฮอนด้า โมบิลิโอรุ่นแรก ผลิตในปี 2001-2008, เป็นครั้งที่สองของฮอนด้าที่ผลิตรถยนต์ขนาดเล็กและใช้ระบบเครื่องยนต์ i-DSI ในเดือนพฤษภาคม 2008, ฮอนด้าฟรีดได้ถูกนำมาเป็นต้นแบบโครงของโมบิลิโอรุ่นที่สอง โมบิลิโอได้นำเข้าในอินโดนีเซียเป็นครั้งแรกในช่วงต้นปี 2014 และเปิดตัวในตลาดอินเดียในเดือนกรกฎาคม 2014

่สำหรับประเทศไทย ฮอนด้า โมบิลิโอ อยู่ภายใต้การผลิตของ บริษัท ฮอนด้า ออโตโมบิล (ประเทศไทย) จำกัด ได้เปิดตัวในเดือนกันยายน 2014

ราคาฮอนด้า โมบิลิโอ
-------------------

S MT 597,000  

S AT 642,000  

V AT 682,000  

RS AT 739,000  

มี 4 สี ได้แก่ สีดำคริสตัล (มุก) เพิ่ม 6,000 บาท และสีเงินอลาบาสเตอร์ (เมทัลลิก) ในทุกรุ่น และสีขาวออร์คิด (มุก) เพิ่ม 10,000 บาท เฉพาะในรุ่น RS AT และรุ่น V AT และเพิ่มสีขาวทาฟเฟต้า เฉพาะในรุ่น S

อ้างอิงภายนอก
-------------

* ข้อมูล ฮอนด้า โมบิลิโอ เก็บถาวร 2014-11-21 ที่ เวย์แบ็กแมชชีน
* พริวิวรถยนต์ mobilio
* Honda Mobilio Club เว็บไซต์ของคนรัก ฮอนด้า โมบิลิโอ ในประเทศไทย เก็บถาวร 2014-10-29 ที่ เวย์แบ็กแมชชีน
ตัวอย่างการพล็อตกราฟแคพแพลน-ไมเยอร์ ของอาการป่วยสองอาการเทียบกับการรอดชีวิตของผู้ป่วย
**ตัวประมาณค่าแคพแพลน-ไมเยอร์** (อังกฤษ: Kaplan–Meier estimator) หรือ **ตัวประมาณค่าจำกัดผลลัพธ์** (อังกฤษ: product limit estimator) เป็นสถิติแบบนอน-พาราเมทริกใบ้พื่อประมาณฟังก์ชันการรอดชีวิตจากข้อมูลขณะชีวิต ในการวิจัยทางการแพทย์มักใช้เพื่อวัดสัดส่วนของผู้ป่วยที่จะมีชีวิตอยู่เป็นเวลาช่วงหนึ่งหลังได้รับการรักษา ในสาขาอื่น ๆ อาจยกมาใช้ระยะเวลาของผู้คนที่ว่างงานหลังสูญเสียงาน, ค่าเวลาต่อการล้มเหลว (time-to-failure) ของชิ้นส่วนเครื่องกล หรือระยะเวลาที่ผลไม้จะคงอยู่บนต้นพืชก่อนถูกเด็ดออกโดยสัตว์กินผลไม้ ชื่อของตัวประมาณนี้ตั้งชื่อตาม เอ็ดเวิร์ด แอล แคพแพลน และ พอล ไมเยอร์ ผู้ส่งงานเขียนคล้ายกันให้กับ *วารสารสมาคมสถิติอเมริกัน* เพื่อตีพิมพ์ บรรณาธิการของวารสาร จอห์น ทิวคี ให้สัญญาว่าจะรวมงานของทั้งคู่เข้าด้วยกันเป็นชิ้นเดียว ในปัจจุบันงานชิ้นนี้ถูกอ้างถึงมากกว่า 59,000 ครั้งนับตั้งแต่ตีพิมพ์ในปี 1958

ตัวประมาณของฟังก์ชันการมีชีวิตรอด {\displaystyle S(t)} (ความน่าจะเป็นที่ชีวิตจะยืนยาวกว่า {\displaystyle t}) กำหนดโดย:

{\displaystyle {\widehat {S}}(t)=\prod \limits \_{i:\ t\_{i}\leq t}\left(1-{\frac {d\_{i}}{n\_{i}}}\right),}
โดย {\displaystyle t\_{i}} เป็นเวลาที่อย่างน่อยหนึ่งเหตุการณ์เกิดขึ้น, *d**i* เป็น *จำนวนเหตุการณ์* (number of events, เช่น แรเสียชีวิต) ที่เกิดขึ้นที่เวลา {\displaystyle t\_{i}} และ {\displaystyle n\_{i}} เป็น *จำนวนปัจเจกที่รอดชีวิต* (individuals known to have survived, คือไม่เกิดเหตุการณ์ หรือถูกนำออกจากการคำนวณ) จนถึงเวลา {\displaystyle t\_{i}}

อ้างอิง
-------

1. ↑  Kaplan, E. L.; Meier, P. (1958). "Nonparametric estimation from incomplete observations". *J. Amer. Statist. Assoc.* **53** (282): 457–481. doi:10.2307/2281868. JSTOR 2281868.
2. ↑  Kaplan, E.L. in a retrospective on the seminal paper in "This week's citation classic". *Current Contents* **24**, 14 (1983). Available from UPenn as PDF.
3. ↑  Meyer, Bruce D. (1990). "Unemployment Insurance and Unemployment Spells" (PDF). *Econometrica*. **58** (4): 757–782. doi:10.2307/2938349. JSTOR 2938349.
4. ↑  Lukas J. A. Stalpers and Edward L. Kaplan, "Edward L. Kaplan and the Kaplan-Meier Survival Curve," *Journal of the British Society for the History of Mathematics*, Vol. 33, No. 2 (November 2018), 109-135.
5. ↑  "- Google Scholar". *scholar.google.com*. สืบค้นเมื่อ 2017-03-04.
6. ↑  "Paul Meier, 1924–2011". *Chicago Tribune*. August 18, 2011.

แหล่งข้อมูลอื่น
---------------

* Dunn, Steve (2002). "Survival Curves: Accrual and The Kaplan–Meier Estimate". *Cancer Guide*. Statistics. คลังข้อมูลเก่าเก็บจากแหล่งเดิมเมื่อ 2019-06-17. สืบค้นเมื่อ 2021-06-05.
* Staub, Linda; Gekenidis, Alexandros (Mar 7, 2011). "Kaplan–Meier Survival Curves and the Log-Rank Test" (PDF). *Survival Analysis* (PDF). *Handout and presentation*. Seminar for Statistics (SfS). Eidgenössische Technische Hochschule Zürich (ETH) [Swiss Federal Institute of Technology Zurich].
* Three evolving Kaplan–Meier curves ที่ยูทูบ